Minister het nie “wit oppasser” nodig nieFaith Muthambi. Foto: GCIS “Die minister doen ‘n beroep op die agbare Davis om met selfbeheersing en verantwoordelikheid op te tree, soos vereis deur die eed wat hy geneem het, eerder as om ‘n openbare instelling in oneer te bring,” het haar kantoor in ‘n verklaring gesê. Davis het Maandag in ŉ persverklaring aangevoer daar is ŉ “klimaat van paranoia, vrees en intimidasie by die SAUK onder Hlaudi Motsoeneng, waarnemende uitvoerende hoof”. Davis het Muthambi daarvan beskuldig dat sy te lank vat om ŉ nuwe uitvoerende hoof aan te stel. Muthambi se kantoor het Davis daarvan beskuldig dat hy “onwaar beskuldigings” maak, wat “nog nooit in enige objektiewe en regverdige proses getoets is nie”. “Die vlak van detail, hoewel onwaar en onjuis, bied prima facie bewyse dat agbare Davis agter die skerms onwettig saamsweer met ‘n paar van die individue wie se belange hy voorgee om te beskerm.” Die departement het Davis se tydsberekening bevraagteken, aangesien dit saamval met die “aanstelling van ŉ swart persoon aan die stuur van ‘n openbare instelling”. “Daarbenewens sal die minister nie toelaat dat ‘n persepsie geskep word dat indien jy ‘n swart vroulike minister is, jy ‘n wit manlike oppasser moet hê nie.”